
            DE DISCIPLINĂ ŞI IMUNITĂŢI
	
	               Bucureşti, 3 noiembrie 2015
                  Nr. Plx.  676/2015


A V I Z 

asupra 
propunerii legislative pentru modificarea art.7 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru modificarea art.7 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, trimisă cu adresa nr. Plx. 676 din 19 octombrie 2015, înregistrată în cadrul Comisiei juridice sub nr.4c-11/1272/2015 din 21.10.2015.
Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.

Senatul a respins propunerea legislativă în şedinţa din data de 13 octombrie 2015. 
Obiectul de reglementare îl constituie modificarea art. 7 alin. (1) din OUG nr. 3/2015, în sensul înlocuirii sintagmei „utilizare legală” cu sintagma „utilizare”.
Consiliul Legislativ a avizat favorabil propunerea legislativă, prin avizul cu nr.628/17.06.2015. 
Guvernul  nu susţine adoptarea propunerii legislative.
În şedinţa din data de 3 noiembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive, punctul de vedere al Guvernului şi au avut în vedere avizul  Consiliului Legislativ. În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz negativ propunerii legislative, modificarea fiind deja operată în art. II din Legea 104/2015 privind aprobarea OUG nr. 3/2015. 

Prin obiectul său de reglementare, propunerea face parte din categoria legilor ordinare.
           PREŞEDINTE,                               
                                                      SECRETAR,

     Bogdan Liviu CIUCĂ

    
                                           Sorin Constantin STRAGEA
Consilier parlamentar,
 Alina GRIGORESCU

